
	Amandmani Parlamenta u obliku dvaju stupaca

Brisanja su označena podebljanim kurzivom u lijevom stupcu. Izmjene su označene podebljanim kurzivom u obama stupcima. Novi tekst označen je podebljanim kurzivom u desnom stupcu.

U prvom i drugom retku zaglavlja svakog amandmana naznačen je predmetni odlomak iz nacrta akta koji se razmatra. Ako se amandman odnosi na postojeći akt koji se želi izmijeniti nacrtom akta, zaglavlje sadrži i treći redak u kojem se navodi postojeći akt te četvrti redak u kojem se navodi odredba akta na koju se izmjena odnosi. 

Amandmani Parlamenta u obliku pročišćenog teksta

Novi dijelovi teksta označuju se podebljanim kurzivom. Brisani dijelovi teksta označuju se oznakom ▌ ili su precrtani. Izmjene se naznačuju tako da se novi tekst označi podebljanim kurzivom, a da se zamijenjeni tekst izbriše ili precrta. 
Iznimno, izmjene strogo tehničke prirode koje unesu nadležne službe prilikom izrade konačnog teksta ne označuju se.

NACRT ZAKONODAVNE REZOLUCIJE EUROPSKOG PARLAMENTA
o Prijedlogu uredbe Europskog parlamenta i Vijeća o izmjeni Uredbe (EU) br. 1026/2012 o određenim mjerama za očuvanje ribljih stokova koje se odnose na zemlje koje dopuštaju neodrživi ribolov
(COM(2024)0407 – C10‑0098/2024 – 2024/0224(COD))
(Redovni zakonodavni postupak: prvo čitanje)
Europski parlament,
–	uzimajući u obzir Prijedlog Komisije upućen Europskom parlamentu i Vijeću (COM(2024)0407),
–	uzimajući u obzir članak 294. stavak 2. i članak 43. stavak 2. Ugovora o funkcioniranju Europske unije, u skladu s kojima je Komisija podnijela Prijedlog Parlamentu (C10‑0098/2024),
–	uzimajući u obzir članak 294. stavak 3. Ugovora o funkcioniranju Europske unije,
–	uzimajući u obzir mišljenje Europskog gospodarskog i socijalnog odbora od xx. prosinca 2025.[footnoteRef:1], [1:  SL C xxx od 3.12.2024., ELI: xx.] 

–	uzimajući u obzir članke 60. i 41. Poslovnika,
–	uzimajući u obzir izvješće Odbora za ribarstvo (A10‑0000/2024),
1.	usvaja sljedeće stajalište u prvom čitanju;
2.	poziva Komisiju da predmet ponovno uputi Parlamentu ako zamijeni, bitno izmijeni ili namjerava bitno izmijeniti svoj Prijedlog;
3.	nalaže svojoj predsjednici da stajalište Parlamenta proslijedi Vijeću, Komisiji i nacionalnim parlamentima.


<RepeatBlock-Amend><Amend>Amandman		<NumAm>1</NumAm>
<DocAmend>Prijedlog uredbe</DocAmend>
<Article>Uvodna izjava 1.</Article>
	

	Tekst koji je predložila Komisija
	Izmjena

	(1)	U skladu s Konvencijom Ujedinjenih naroda o pravu mora od 10. prosinca 1982.1 („UNCLOS”) i Sporazumom o provedbi odredaba Konvencije Ujedinjenih naroda o pravu mora od 10. prosinca 1982. u pogledu očuvanja i gospodarenja pograničnim ribljim stokovima i visoko migratornim ribljim stokovima od 4. kolovoza 1995.2 („UNFSA”) upravljanje određenim pograničnim i vrlo migratornim ribljim stokovima zahtijeva suradnju svih zemalja čija flota iskorištava taj stok.
	(1)	U skladu s Konvencijom Ujedinjenih naroda o pravu mora od 10. prosinca 1982.1 („UNCLOS”) i Sporazumom o provedbi odredaba Konvencije Ujedinjenih naroda o pravu mora od 10. prosinca 1982. u pogledu očuvanja i gospodarenja pograničnim ribljim stokovima i visoko migratornim ribljim stokovima od 4. kolovoza 1995.2 („UNFSA”) upravljanje određenim pograničnim i vrlo migratornim ribljim stokovima zahtijeva suradnju svih zemalja čija flota iskorištava taj stok. Takva suradnja može se uspostaviti u okviru regionalnih organizacija za upravljanje ribarstvom („RFMO”) ili, ako RFMO-i nisu nadležni za predmetne stokove, putem ad hoc dogovora između zemalja koje imaju interes u tom ribarstvu.

	__________________
	__________________

	1 Konvencija Ujedinjenih naroda o pravu mora, SL L 179, 23.6.1998., str. 3., ELI: http://data.europa.eu/eli/convention/1998/392/oj.
	1 Konvencija Ujedinjenih naroda o pravu mora, SL L 179, 23.6.1998., str. 3., ELI: https://eur-lex.europa.eu/legal-content/HR/TXT/HTML/?uri=CELEX:21998A0623(01)

	2 Sporazum o provedbi odredaba Konvencije Ujedinjenih naroda o pravu mora od 10. prosinca 1982. u pogledu očuvanja i gospodarenja pograničnim ribljim stokovima i visoko migratornim ribljim stokovima, SL L 189, 3.7.1998., str. 17.
	2 Sporazum o provedbi odredaba Konvencije Ujedinjenih naroda o pravu mora od 10. prosinca 1982. u pogledu očuvanja i gospodarenja pograničnim ribljim stokovima i visoko migratornim ribljim stokovima, SL L 189, 3.7.1998., str. 17.


Or. <Original>{EN}en</Original>
</Amend>
<Amend>Amandman		<NumAm>2</NumAm>
<DocAmend>Prijedlog uredbe</DocAmend>
<Article>Uvodna izjava 2.</Article>
	

	Tekst koji je predložila Komisija
	Izmjena

	(2)	Uredbom (EU) br. 1026/20123 Europskog parlamenta i Vijeća uspostavljen je okvir za utvrđivanje i donošenje mjera u pogledu trećih zemalja koje ne surađuju i dopuštaju neodrživi ribolov stoka od zajedničkog interesa za Uniju.
	(2)	Uredbom (EU) br. 1026/20123 Europskog parlamenta i Vijeća uspostavljen je okvir za utvrđivanje i donošenje mjera u pogledu trećih zemalja koje ne surađuju i dopuštaju neodrživi ribolov stoka od zajedničkog interesa za Uniju.

	__________________
	__________________

	3 Uredba (EU) br. 1026/2012 Europskog parlamenta i Vijeća od 25. listopada 2012. o određenim mjerama za očuvanje ribljih stokova koje se odnose na zemlje koje dopuštaju neodrživi ribolov (SL L 316, 14.11.2012., str. 34., ELI: http://data.europa.eu/eli/reg/2012/1026/oj.)
	3 Uredba (EU) br. 1026/2012 Europskog parlamenta i Vijeća od 25. listopada 2012. o određenim mjerama za očuvanje ribljih stokova koje se odnose na zemlje koje dopuštaju neodrživi ribolov (SL L 316, 14.11.2012., str. 34., ELI: https://eur-lex.europa.eu/legal-content/HR/TXT/HTML/?uri=CELEX:32012R1026


Or. <Original>{EN}en</Original>
</Amend>
<Amend>Amandman		<NumAm>3</NumAm>
<DocAmend>Prijedlog uredbe</DocAmend>
<Article>Uvodna izjava 3.</Article>
	

	Tekst koji je predložila Komisija
	Izmjena

	(3)	U skladu s Uredbom (EU) br. 1026/2012 neka zemlja može biti određena kao zemlja koja dopušta neodrživi ribolov ako, među ostalim, ne surađuje u gospodarenju stokom od zajedničkog interesa u potpunosti u skladu s odredbama UNCLOS-a i UNFSA-e ili bilo kojim drugim međunarodnim sporazumom ili normom međunarodnog prava te ako ne donese potrebne mjere za upravljanje ribarstvom.
	(3)	U skladu s Uredbom (EU) br. 1026/2012 neka zemlja može biti određena kao zemlja koja dopušta neodrživi ribolov ako, među ostalim, ne surađuje u gospodarenju stokom od zajedničkog interesa u potpunosti u skladu s odredbama UNCLOS-a i UNFSA-e ili bilo kojim drugim međunarodnim sporazumom ili normom međunarodnog prava ili ako ne donese potrebne mjere za upravljanje ribarstvom te se ne uskladi s njima.


Or. <Original>{EN}en</Original>
</Amend>
<Amend>Amandman		<NumAm>4</NumAm>
<DocAmend>Prijedlog uredbe</DocAmend>
<Article>Uvodna izjava 4.</Article>
	

	Tekst koji je predložila Komisija
	Izmjena

	(4)	Trebalo bi uvesti definiciju „nesuradnje” kako bi se za potrebe Uredbe (EU) br. 1026/2012 bolje definirali opseg i značenje zahtjeva za suradnju u skladu s UNCLOS-om i UNFSA-om.
	(4)	Trebalo bi uvesti definicije „nesuradnje” i „najboljeg raspoloživog znanstvenog savjeta” kako bi se za potrebe Uredbe (EU) br. 1026/2012 bolje definirali opseg i značenje zahtjeva za suradnju u skladu s UNCLOS-om i UNFSA-om.


Or. <Original>{EN}en</Original>
</Amend>
<Amend>Amandman		<NumAm>5</NumAm>
<DocAmend>Prijedlog uredbe</DocAmend>
<Article>Uvodna izjava 5.</Article>
	

	Tekst koji je predložila Komisija
	Izmjena

	(5)	Potrebno je i pojasniti da se može smatrati da određena zemlja dopušta neodrživi ribolov ako ne provodi potrebne mjere za upravljanje ribarstvom te da te mjere uključuju mjere kontrole.
	(5)	Potrebno je i pojasniti da se može smatrati da određena zemlja dopušta neodrživi ribolov ako ne provodi potrebne mjere za upravljanje ribarstvom ili mjere kontrole, među ostalim u okviru regionalnih organizacija za upravljanje ribarstvom („RFMO”).


Or. <Original>{EN}en</Original>
</Amend>
<Amend>Amandman		<NumAm>6</NumAm>
<DocAmend>Prijedlog uredbe</DocAmend>
<Article>Uvodna izjava 6.</Article>
	

	Tekst koji je predložila Komisija
	Izmjena

	(6)	Potrebno je i poboljšati postupke prije i nakon donošenja mjera koje se odnose na zemlje koje dopuštaju neodrživi ribolov.
	(6)	Potrebno je i poboljšati postupke prije i nakon donošenja mjera koje se odnose na zemlje koje dopuštaju neodrživi ribolov, među ostalim u okviru regionalnih organizacija za upravljanje ribarstvom („RFMO”).


Or. <Original>{EN}en</Original>
</Amend>
<Amend>Amandman		<NumAm>7</NumAm>
<DocAmend>Prijedlog uredbe</DocAmend>
<Article>Članak 1. – stavak 1. – točka -1. (nova)</Article>
<DocAmend2>Uredba (EU) br. 1026/2012</DocAmend2>
<Article2>Članak 2. – stavak 1. – točka b</Article2>
	

	Tekst na snazi
	Izmjena

	
	(-1)	u članku 2. točka (b) zamjenjuje se sljedećim:

	(b)	„srodna vrsta” znači sve ribe koje pripadaju istom ekosustavu kao i stok od zajedničkog interesa i koje love taj stok, koje su plijen tog stoka, s kojim se natječu za hranu i životni prostor ili se pojavljuju zajedno s njim u istom ribolovnom području, a koje se iskorištavaju ili su slučajno ulovljene u istom ribolovu ili više njih;
	„(b)	„srodna vrsta” znači sve ribe koje pripadaju istom ekosustavu kao i stok od zajedničkog interesa i koje love taj stok, koje su plijen tog stoka, s kojim se natječu za hranu i životni prostor ili se pojavljuju zajedno s njim u istom ribolovnom području, a koje se iskorištavaju, ulovljene su u usputnom ulovu ili su slučajno ulovljene u istom ribolovu ili više njih”;


Or. <Original>{EN}en</Original>
(32012R1026)
</Amend>
<Amend>Amandman		<NumAm>8</NumAm>
<DocAmend>Prijedlog uredbe</DocAmend>
<Article>Članak 1. – stavak 1. – točka 1. – uvodni dio</Article>
	

	Tekst koji je predložila Komisija
	Izmjena

	(1)	u članku 2. dodaje se sljedeća točka (i):
	(1)	u članku 2. dodaju se sljedeće točke:


Or. <Original>{EN}en</Original>

</Amend>
<Amend>Amandman		<NumAm>9</NumAm>
<DocAmend>Prijedlog uredbe</DocAmend>
<Article>Članak 1. – stavak 1. – točka 1.</Article>
<DocAmend2>Uredba (EU) br. 1026/2012</DocAmend2>
<Article2>Članak 2. – stavak 1. – točka i – uvodni dio</Article2>
	

	Tekst koji je predložila Komisija
	Izmjena

	(i)	„nesuradnja” znači nepostupanje u dobroj vjeri i nesudjelovanje u smislenim savjetovanjima u okviru kojih se ulažu znatni napori s ciljem postizanja dogovora o donošenju potrebnih mjera za upravljanje ribarstvom; primjeri nesuradnje među ostalim uključuju:
	(i)	„nesuradnja” znači nepostupanje u dobroj vjeri trećih zemalja i njihovo nesudjelovanje u smislenim savjetovanjima sa svim relevantnim obalnim državama i/ili stranama koje se bave ribolovom, među ostalim u okviru regionalnih organizacija za upravljanje ribarstvom („RFMO”), s ciljem postizanja dogovora o donošenju potrebnih mjera za upravljanje ribarstvom; primjeri nesuradnje među ostalim uključuju:


Or. <Original>{EN}en</Original>
</Amend>
<Amend>Amandman		<NumAm>10</NumAm>
<DocAmend>Prijedlog uredbe</DocAmend>
<Article>Članak 1. – stavak 1. – točka 1.</Article>
<DocAmend2>Uredba (EU) br. 1026/2012</DocAmend2>
<Article2>Članak 2. – stavak 1. – točka i – podtočka 4.</Article2>
	

	Tekst koji je predložila Komisija
	Izmjena

	(4)	nepotrebna kašnjenja;
	(4)	nepotrebna kašnjenja u odgovaranju na zahtjeve;


Or. <Original>{EN}en</Original>
</Amend>
<Amend>Amandman		<NumAm>11</NumAm>
<DocAmend>Prijedlog uredbe</DocAmend>
<Article>Članak 1. – stavak 1. – točka 1.</Article>
<DocAmend2>Uredba (EU) br. 1026/2012</DocAmend2>
<Article2>Članak 2. – stavak 1. – točka i – podtočka 5.</Article2>

	

	Tekst koji je predložila Komisija
	Izmjena

	(5)	nerazumne zahtjeve za informacije;
	(5)	nerazumne zahtjeve za informacije ili mjere koje treba poduzeti, uključujući nerazumne rokove za odgovor ili djelovanje;


Or. <Original>{EN}en</Original>
</Amend>
<Amend>Amandman		<NumAm>12</NumAm>
<DocAmend>Prijedlog uredbe</DocAmend>
<Article>Članak 1. – stavak 1. – točka 1.</Article>
<DocAmend2>Uredba (EU) br. 1026/2012</DocAmend2>
<Article2>Članak 2. – stavak 1. – točka i – podtočka 10.a (nova)</Article2>
	

	Tekst koji je predložila Komisija
	Izmjena

	
	(10.a)	donošenje jednostranih mjera ili kvota koje nisu u skladu s mjerama ili kvotama dogovorenima bilateralno ili multilateralno.


Or. <Original>{EN}en</Original>
</Amend>
<Amend>Amandman		<NumAm>13</NumAm>
<DocAmend>Prijedlog uredbe</DocAmend>
<Article>Članak 1. – stavak 1. – točka 1.</Article>
<DocAmend2>Uredba (EU) br. 1026/2012</DocAmend2>
<Article2>Članak 2. – stavak 1. – točka ia (nova)</Article2>
	

	Tekst koji je predložila Komisija
	Izmjena

	
	(ia)	„najbolji raspoloživi znanstveni savjeti” znači javno dostupni znanstveni savjeti koji se temelje na najnovijim znanstvenim podacima i metodama i koje je izdalo ili revidiralo nezavisno znanstveno tijelo koje je priznala Unija ili je priznato na međunarodnoj razini.


Or. <Original>{EN}en</Original>
</Amend>
<Amend>Amandman	<NumAm>14</NumAm>
<DocAmend>Prijedlog uredbe</DocAmend>
<Article>Članak 1. – stavak 1. – točka 2.</Article>
<DocAmend2>Uredba (EU) br. 1026/2012</DocAmend2>
<Article2>Članak 3. – stavak 1. – točka b – podtočka i.</Article2>
	

	Tekst koji je predložila Komisija
	Izmjena

	
	

	(1)	u članku 3. točki (b) podtočka i. zamjenjuje se sljedećim:
	Briše se.

	„(i)	ne usvoji ili ne provede potrebne mjere za upravljanje ribarstvom, uključujući mjere kontrole kako bi se osiguralo učinkovito očuvanje i gospodarenje stokovima od zajedničkog interesa; ili”;
	


Or. <Original>{EN}en</Original>
</Amend>

<Amend>Amandman	<NumAm>15</NumAm>
<DocAmend>Prijedlog uredbe</DocAmend>
<Article>Članak 1. – stavak 1. – točka 2.a (nova)</Article>
<DocAmend2>Uredba (EU) br. 1026/2012</DocAmend2>
<Article2>Članak 3.</Article2>
	

	Tekst na snazi
	Izmjena

	
	(2.a)	Članak 3. zamjenjuje se sljedećim:

	Članak 3.
	Članak 3.

	Zemlje koje dopuštaju neodrživi ribolov
	Zemlje koje dopuštaju neodrživi ribolov

	Neka zemlja može biti određena kao zemlja koja dopušta neodrživi ribolov kada:
	Neka zemlja može biti određena kao zemlja koja dopušta neodrživi ribolov kada:

	(a) 	ne surađuje u gospodarenju stokom od zajedničkog interesa u potpunosti poštujući odredbe UNCLOS-a i UNFSA-e, ili bilo koje druge međunarodne sporazume ili norme međunarodnog prava; i
	(a) 	ne surađuje u gospodarenju stokom od zajedničkog interesa u potpunosti poštujući odredbe UNCLOS-a i UNFSA-e, ili bilo koje druge međunarodne sporazume ili norme međunarodnog prava; ili

	(b) 	bilo:
	(b) 	ne usvoji ili ne provede potrebne mjere za upravljanje ribarstvom, ili mjere dogovorene bilateralno ili multilateralno, uključujući mjere kontrole kako bi se osiguralo učinkovito očuvanje i gospodarenje stokovima od zajedničkog interesa; ili

	(i) ne usvoji potrebne mjere za upravljanje ribarstvom; ili
	

	(ii.) 	usvoji mjere za upravljanje ribarstvom ne uzimajući u obzir prava, interese i dužnosti ostalih zemalja i Unije, a te mjere za upravljanje ribarstvom, kada se razmatraju zajedno s mjerama koje su poduzele druge zemlje i Unija, dovode to ribolovnih aktivnosti koje bi mogle dovesti stok do neodrživa stanja. Ovaj se uvjet također smatra ispunjenim kada mjere za upravljanje ribolovom koje usvoji ta zemlja nisu dovele stok do neodrživa razvoja isključivo zbog mjera koje su usvojili drugi.
	(c)	usvoji mjere za upravljanje ribarstvom ne uzimajući u obzir prava, interese i dužnosti ostalih zemalja i Unije, a te mjere za upravljanje ribarstvom, kada se razmatraju zajedno s mjerama koje su poduzele druge zemlje i Unija, dovode to ribolovnih aktivnosti koje bi mogle dovesti stok do neodrživa stanja. Ovaj se uvjet također smatra ispunjenim kada mjere za upravljanje ribolovom koje usvoji ta zemlja nisu dovele stok do neodrživa razvoja isključivo zbog mjera koje su usvojili drugi; ili

	
	(d) 	sustavno ne poštuje bilateralne ili multilateralne sporazume jer nije poduzela učinkovite ili pravodobne mjere protiv svojih državljana ili plovila koja plove pod njezinom zastavom, a za koja se smatralo da su obavljala nezakonit, neprijavljen i nereguliran ribolov ili su djelovala protivno mjerama upravljanja ribarstvom utvrđenima takvim sporazumima.”


Or. <Original>{EN}en</Original>

(32012R1026)
<TitreJust>Obrazloženje</TitreJust>
Izvjestitelj je restrukturirao članak 3. kako bi se uspostavili jednaki kriteriji kako bi se osiguralo da se svaka navedena mjera tumači kao valjano opravdanje za određivanje zemlje kao da dopušta neodržive ribolovne prakse. Nadalje, dodan je novi kriterij kako bi se posebno riješio problem nedjelovanja protiv plovila koja se bave nezakonitim, neprijavljenim i nereguliranim (NNN) ribolovom.
</Amend>
<Amend>Amandman		<NumAm>16</NumAm>
<DocAmend>Prijedlog uredbe</DocAmend>
<Article>Članak 1. – stavak 1. – točka 3. – podtočka aa (nova)</Article>
<DocAmend2>Uredba (EU) br. 1026/2012</DocAmend2>
<Article2>Članak 6. – stavak 2.a (novi)</Article2>
	

	Tekst koji je predložila Komisija
	Izmjena

	
	(aa) 	umeće se sljedeći stavak:

	
	„2.a	Ako je stok od zajedničkog interesa obuhvaćen područjem primjene RFMO-a, prije donošenja mjera iz članka 4. Komisija unutar relevantnog tijela upozorava na treću zemlju koja dopušta neusklađenost kako bi se ta neusklađenost mogla pravodobno ispraviti. U slučaju sustavne neusklađenosti i neispravljanja, Komisija poduzima mjere na temelju mjera iz članka 4.”


Or. <Original>{EN}en</Original>
(32012R1026)
</Amend>
<Amend>Amandman		<NumAm>17</NumAm>
<DocAmend>Prijedlog uredbe</DocAmend>
<Article>Članak 1. – stavak 1. – točka 3. – podtočka b</Article>
<DocAmend2>Uredba (EU) br. 1026/2012</DocAmend2>
<Article2>Članak 6. – stavak 3.</Article2>
	

	Tekst koji je predložila Komisija
	Izmjena

	3. 	Prije donošenja mjera iz članka 4. Komisija osigurava predmetnoj zemlji razumnu mogućnost da odgovori na obavijest u pisanom obliku te da dostavi sve relevantne informacije.
	3. 	Prije donošenja mjera iz članka 4. Komisija osigurava predmetnoj zemlji mogućnost da odgovori na obavijest u pisanom obliku te da dostavi sve relevantne informacije.


Or. <Original>{EN}en</Original>
</Amend>
<Amend>Amandman		<NumAm>18</NumAm>
<DocAmend>Prijedlog uredbe</DocAmend>
<Article>Članak 1. – stavak 1. – točka 3. – podtočka c – uvodni dio</Article>
	

	Tekst koji je predložila Komisija
	Izmjena

	(c)	umeću se sljedeći stavci 4., 5. i 6.:
	(c)	dodaju se sljedeći stavci:


Or. <Original>{EN}en</Original>
</Amend>
<Amend>Amandman		<NumAm>19</NumAm>
<DocAmend>Prijedlog uredbe</DocAmend>
<Article>Članak 1. – stavak 1. – točka 3. – podtočka c</Article>
<DocAmend2>Uredba (EU) br. 1026/2012</DocAmend2>
<Article2>Članak 6. – stavak 4.</Article2>
	

	Tekst koji je predložila Komisija
	Izmjena

	4.	Komisija predmetnoj zemlji daje dovoljno vremena da odgovori na obavijest i razumno vrijeme da ispravi stanje.
	4.	Komisija predmetnoj zemlji daje najviše 90 dana da odgovori na obavijest i dodatnih 90 dana od datuma odgovora da ispravi stanje.


Or. <Original>{EN}en</Original>
</Amend>
<Amend>Amandman		<NumAm>20</NumAm>
<DocAmend>Prijedlog uredbe</DocAmend>
<Article>Članak 1. – stavak 1. – točka 3. – podtočka c</Article>
<DocAmend2>Uredba (EU) br. 1026/2012</DocAmend2>
<Article2>Članak 6. – stavak 5.</Article2>
	

	Tekst koji je predložila Komisija
	Izmjena

	5.	Nakon donošenja mjera u skladu s člankom 4. Komisija nastavlja surađivati s predmetnom zemljom kako bi ta zemlja prestala dopuštati neodrživi ribolov.
	5.	Nakon donošenja mjera u skladu s člankom 4. Komisija nastavlja surađivati bilateralno, multilateralno ili s tijelom za praćenje usklađenosti relevantnog RFMO-a kako bi se osiguralo da predmetna zemlja prestane dopuštati neodrživi ribolov.


Or. <Original>{EN}en</Original>

</Amend>
<Amend>Amandman		<NumAm>21</NumAm>
<DocAmend>Prijedlog uredbe</DocAmend>
<Article>Članak 1. – stavak 1. – točka 3.a (nova)</Article>
<DocAmend2>Uredba (EU) br. 1026/2012</DocAmend2>
<Article2>Članak 7. – stavak 1.</Article2>
	

	Tekst na snazi
	Izmjena

	
	(3.a) U članku 7. stavak 1. zamjenjuje se sljedećim:

	1. 	Primjena mjera iz članka 4. prestaje kada zemlja koja dopušta neodrživi ribolov donese potrebne korektivne mjere koje su potrebne za očuvanje i gospodarenje stokom od zajedničkog interesa, a takve su korektivne mjere:
	„1. 	Primjena mjera iz članka 4. prestaje kada zemlja koja dopušta neodrživi ribolov donese potrebne korektivne mjere koje su potrebne za očuvanje i gospodarenje stokom od zajedničkog interesa, a takve su korektivne mjere:

	(a) 	usvojene samostalno ili su dogovorene u okviru konzultacija s Unijom i, prema potrebi, a drugim zemljama kojih se tiču; i
	(a) 	usvojene samostalno ili su dogovorene u okviru konzultacija s Unijom i, prema potrebi, a drugim zemljama kojih se tiču ili u okviru RFMO-a; i

	(b) 	ne nanose štetu učinku mjera koje je Unija poduzela samostalno ili u suradnji s drugim zemljama s ciljem očuvanja predmetnih ribljih stokova.
	(b) 	ne nanose štetu učinku mjera koje je Unija poduzela samostalno ili u suradnji s drugim zemljama ili u okviru RFMO-a s ciljem očuvanja predmetnih ribljih stokova.”


Or. <Original>{EN}en</Original>
(32012R1026)
</Amend></RepeatBlock-Amend>


[bookmark: _Toc190082807]OBRAZLOŽENJE
Ova je uredba ključan alat unutar okvira međunarodnog upravljanja ribarstvom EU-a i osmišljena je kako bi se ojačali mehanizmi kojima se osigurava održivo upravljanje ribljim stokovima. Služi kao temelj za poticanje međunarodne suradnje u području održivosti, rješavanje neusklađenosti i zaštitu dugoročnih interesa ribara iz EU-a.
Cilj je izvjestitelja, među ostalim, povećati potencijal tog instrumenta. Izvjestitelj nastoji osigurati da EU raspolaže čvrstim i sveobuhvatnim okvirom za suočavanje sa sadašnjim i budućim izazovima koje predstavljaju svi bilateralni i multilateralni partneri, uz istodobno iskorištavanje uloge tijela za usklađenost u regionalnim organizacijama za upravljanje ribarstvom (RFMO). Stoga je cilj ovog izvješća ojačati međunarodnu strategiju EU-a za upravljanje ribarstvom i osigurati njezine dugoročne ciljeve održivog i pravednog upravljanja ribarstvom.
Izvjestitelj pohvaljuje izmjene članka 3. koje je predložila Komisija u pogledu utvrđivanja zemalja koje dopuštaju neodrživi ribolov, kao i članka 6. o utvrđivanju radnji koje treba poduzeti prije i nakon usvajanja mjera te je odlučio uvesti jasnije i sveobuhvatnije odredbe za jačanje odgovornosti. 
Među ostalim, izvjestitelj ističe važnost suzbijanja nerazumnih zahtjeva trećih zemalja, koji bi mogli ugroziti strateške interese EU-a i njegovih ribara. Odredbama usmjerenima na sprečavanje neopravdanih zahtjeva i rokova štite se pravednost pregovora i interesi ribara iz EU-a. Osim toga, amandmani izvjestitelja tematiziraju neusklađenost naših partnera, i na taj se način podupiru međunarodni napori u pogledu održivosti za zaštitu naših oceana, uz istodobnu zaštitu interesa ribara iz EU-a. Tim se promjenama zajedno uspostavlja sveobuhvatniji i strateški pregovarački okvir s našim partnerima.
[bookmark: _GoBack]Izvjestitelj ocjenjuje da je ključno ojačati ulogu tijela za praćenje usklađenosti u okviru RFMO-a i smatra da Komisija nedovoljno koristi taj instrument međunarodnog upravljanja ribarstvom. Prije poduzimanja daljnjih mjera EU može bolje iskoristiti međunarodnu suradnju u području održivog upravljanja ribarstvom pozivanjem na odgovornost, u okviru tih multilateralnih tijela, trećih zemalja koje dopuštaju neodrživi ribolov. Cilj je predloženih izmjena učinkovitije integrirati regionalne organizacije za upravljanje ribarstvom kao alat za usklađivanje u međunarodnu strategiju EU-a za upravljanje ribarstvom, čime bi se iskoristio njihov puni potencijal za borbu protiv neodrživih ribolovnih praksi. Izvjestitelj naglašava važnost tih zakonodavnih promjena u poticanju konkretnih mjera Komisije kako bi se povećala učinkovitost RFMO-a, poboljšala okolišna održivost i osigurala socijalna pravda za ribare iz EU-a.
Uvođenjem jasne definicije „najboljeg raspoloživog znanstvenog savjeta” uklanja se kritična praznina u postojećem zakonodavstvu. Tom se izmjenom osigurava veća dosljednost i jasnoća u svim odredbama, a istodobno se sprječava dvosmislenost u donošenju odluka. Temeljeći odluke o upravljanju ribarstvom na čvrstim znanstvenim načelima, EU jača pravnu i znanstvenu dosljednost mjera očuvanja. Time se, s druge strane, poboljšava dugoročna učinkovitost napora EU-a u pogledu održivosti. 
Zaključno, izvjestitelj smatra da bi predložene izmjene mogle učiniti ovu uredbu snažnijim i sveobuhvatnijim instrumentom za EU koji je otporan na buduće promjene. Time bi se dodatno unaprijedili naši napori prema proaktivnom, otpornom i pravednom pristupu upravljanju ribarstvom, čime bi se učvrstio položaj EU-a kao globalnog predvodnika u međunarodnom održivom upravljanju ribarstvom.

<FootprintIntro>Izvjestitelj izjavljuje, pod svojom isključivom odgovornošću, da nije primio nikakve informacije ni od jednog subjekta ili osobe koje bi u skladu s člankom 8. Priloga I. Poslovniku trebalo navesti u ovom Prilogu.</FootprintIntro>



image1.png




